त्रिपुरा
त्रिपुरा उत्तर-पूर्वी सीमा पर स्थित भारत का एक राज्य है।यह भारत का तीसरा सबसे छोटा राज्य है जिसका क्षेत्रफल 10,491 वर्ग किमी है। इसके उत्तर, पश्चिम और दक्षिण में बांग्लादेश स्थित है जबकि पूर्व में असम और मिजोरम स्थित हैं।सन 2012 में इस राज्य की जनसंख्या लगभग 36 लाख 71 हजार थी। अगरतला त्रिपुरा की राजधानी है। बंगाली और त्रिपुरी भाषा (कोक बोरोक) यहाँ की मुख्य भाषायें हैं।
त्रिपुरा में बौद्ध धर्म
मोग (बर्मा के मूल के लोग), चकमा, बरुआ और उचाई लोग त्रिपुरा में बौद्ध धर्म में आस्था रखते हैं। 2001 की जनगणना के अनुसार त्रिपुरा में कुल मिलाकर 2,00,000 लोग बौद्ध धर्म को मानते हैं जबकि राज्य की जनसंख्या 35 लाख है।